

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2018 M. SAUSIO 3 D.**

**NUTARIMO NR. 27 „DĖL LIETUVOS RESPUBLIKOS VALSTYBĖS INFORMACINIŲ IŠTEKLIŲ VALDYMO ĮSTATYMO ĮGYVENDINIMO SAUGIOJO VALSTYBINIO DUOMENŲ PERDAVIMO TINKLO VALDYMO SRITYJE“ PAKEITIMO**

2020 m. kovo 18 d. Nr. 238

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2018 m. sausio 3 d. nutarimą Nr. 27 „Dėl Lietuvos Respublikos valstybės informacinių išteklių valdymo įstatymo įgyvendinimo Saugiojo valstybinio duomenų perdavimo tinklo valdymo srityje“:

1.1. Pakeisti pavadinimą ir jį išdėstyti taip:

„**DĖL LIETUVOS RESPUBLIKOS VALSTYBĖS INFORMACINIŲ IŠTEKLIŲ VALDYMO ĮSTATYMO ĮGYVENDINIMO SAUGIOJO VALSTYBINIO DUOMENŲ PERDAVIMO TINKLO IR VALSTYBINIŲ DUOMENŲ CENTRŲ VALDYMO SRITYSE**“.

1.2. Pakeisti preambulę ir ją išdėstyti taip:

„Vadovaudamasi Lietuvos Respublikos valstybės informacinių išteklių valdymo įstatymo 432 straipsnio 1 dalimi, 2 dalies 3 punktu, 4, 8 ir 9 dalimis, 433 straipsnio 2 ir 4 dalimis,  Lietuvos Respublikos Vyriausybė  n u t a r i a:“.

1.3. Pripažinti netekusiais galios 2.1.32.1.6 papunkčius.

1.4. Papildyti 2.3 papunkčiu:

„2.3. Lietuvos Respublikos ekonomikos ir inovacijų ministeriją patvirtinti:

2.3.1. Valstybinių duomenų centrų sąrašą;

2.3.2. techninius reikalavimus, taikomus valstybiniams duomenų centrams;

2.3.3. Saugiojo valstybinio duomenų perdavimo tinklo naudotojų valdomų serverių ir (arba) registrų ir valstybės bei kitų informacinių sistemų įrangos ir duomenų perkėlimo į valstybinius duomenų centrus sąlygas, planą ir terminus;

2.3.4. Valstybinių duomenų centrų naudotojams teikiamų paslaugų teikimo sąlygų aprašą.“

2. Šis nutarimas įsigalioja 2020 m. gegužės 1 d.

Ministras Pirmininkas Saulius Skvernelis

Energetikos ministras, laikinai einantis

ekonomikos ir inovacijų ministro pareigas Žygimantas Vaičiūnas